Aisteres muiža
Aisteres muiža ir ciems Dienvidkurzemes novada Tadaiķu pagastā. Izvietojusies pagasta ziemeļos pie autoceļa V1202 8 km no pagasta centra Lieģiem un 198 km no Rīgas. Apdzīvotā vieta izveidojusies ap bijušās Aisteres muižas (Aistern) centru. Aistere vēstures avotos pirmoreiz minēta 1253. gadā. Tagadējais muižas kungu nams celts 19. gadsimtā. Aisteres muižas īpašnieks bija Oto Frīdrihs fon Bērs. Pēc viņa nāves 1734. gada 18. jūnijā par muižas īpašnieku kļuva viņa dēls Ēvalds fon Bērs. Pēc Ēvalda nāves īpašuma pārvaldi uzņēmās viņa atraitne Juliane Eleonora fon Bīlova. Muižas komplekss ir vietējas nozīmes kultūrvēstures piemineklis. Pils parks veidots ap 1850.—1870. gadiem. Parkā aug Veimuta priedes un dižskabārži.